pythainlp/thai-wiki-dataset-v4 huggingface dataset:
ยุทธการที่ฮาร์คอฟครั้งที่ 3

ยุทธการที่ฮาร์คอฟครั้งที่ 3 เป็นหนึ่งในการสู้รบในแนวรบด้านตะวันออกของสงครามโลกครั้งที่สอง.ปฏิบัติการโดยกองทัพกลุ่มตอนใต้ได้ต่อสู้รบกับกองทัพแดง,บริเวณรอบๆของเมืองฮาร์คอฟ (ปัจจุบันคือคาร์คิฟ) ระหว่างวันที่ 19 กุมภาพันธ์ และ 15 มีนาคม ค.ศ. 1943ได้เป็นที่รู้จักกันในด้านเยอรมันคือ การทัพดอนเนซ (Donets Campaign) และในฝ่ายโซเวียตคือ ปฏิบัติการดอนบัสและฮาร์คอฟ เยอรมันได้เข้าจู่โจมเพื่อยึดเมืองฮาร์คอฟและเบลโกรอดกลับคืนมา
เมื่อกองทัพที่ 6 ของเยอรมันได้ถูกล้อมอยู่ในสตาลินกราด กองทัพแดงได้ทำการโจมตีอย่างต่อเนื่องจากส่วนที่หลงเหลือของกองทัพกลุ่มตอนใต้ เมื่อวันที่ 2 มกราคม ค.ศ. 1943 เมื่อกองทัพแดงได้เริ่มปฏิบัติการดวงดาว (Operation Star) และปฏิบัติการเกลลูป (Operation Gallop) ซึ่งระหว่างเดือนมกราคมและต้นเดือนกุมภาพันธ์ ได้ทำลายการป้องกันของเยอรมันและทำให้โซเวียตได้ยึดฮาร์คอฟ, เบลโกรอด, และคูสค์กลับคืนมาได้ เช่นเดียวกับโวโรชีลอฟกราด (Voroshilovgrad) และ Izium โซเวียตได้รับชัยชนะและได้ทำให้หน่วยทหารโซเวียตได้เข้าร่วมจนขยายตัวมากขึ้น.เมื่อวันที่ 2 กุมภาพันธ์ กองทัพที่ 6 แห่งเยอรมันได้ยอมจำนน กองทัพแดงส่วนกลางของแนวหน้าได้หันเหไปทางตะวันตกและเมื่อวันที่ 25 กุมภาพันธ์ การแผ่ขยายการรุกต่อกรกับกองทัพกลุ่มตอนใต้และกองทัพกลางของเยอรมัน,เดือนของปฏิบัติการอย่างต่อเนื่อง อย่างไรก็ตามได้รับผลกระทบอย่างหนักของกองทัพโซเวียตและกองพลบางส่วนได้ลดลงถึง 1,000–2,000 หน่วยรบที่มีประสิทธิภาพ.เมื่อวันที่ 19 กุมภาพันธ์ จอมพลแอริช ฟอน มันชไตน์ได้โจมตีโต้กลับ โดยได้ใช้เหล่ายานเกราะเอสเอสที่ 2และแพนเซอร์ 2 กลุ่ม
กองทัพเวร์มัคท์ได้ทำการโจมตีขนาบข้าง, โอบล้อมรอบ และเอาชนะกองทัพแดงที่เป็นหัวหอกของฮาร์คอฟทางตอนใต้ไว้ได้ ทำให้มันชไตน์ได้เริ่มที่จะรุกครั้งใหม่ที่ฮาร์คอฟที่เหมาะสม เมื่อวันที่ 7 มีนาคม.แม้ว่าจะมีคำสั่งในการโอบล้อมฮาร์คอฟจากทางตอนเหนือ เหล่ายานเกราะเอสเอสได้ตัดสินใจแทนในการเข้าร่วมโดยตรงที่ฮาร์คอฟเมื่อวันที่ 11 มีนาคม ได้นำไปสู่การสู้รบบ้านต่อบ้านเพียงสี่วัน ก่อนที่ฮาร์คอฟจะถูกยึดกลับคืนมาโดยกองพลแพนเซอร์เอสเอสที่ 1 เมื่อวันที่ 15 มีนาคมกองทัพเยอรมันได้ยึดเบลโกรอดกลับคืนมาในสองวันต่อมา ได้สร้างส่วนที่ยื่นออกมาซึ่งในเดือนกรกฎาคม ค.ศ. 1943 ได้นำไปสู่การรบที่คูสค์ การรุกรานของเยอรมันได้ทำให้กองทัพแดงเสียทหารไปประมาณ 9 หมื่นนาย การสู้รบแบบบ้านต่อบ้านในฮาร์คอฟนั้นยังเป็นการหลั่งเลือดโดยเฉพาะอย่างยิ่งของเหล่าแพนเซอร์เอสเอสของเยอรมัน ซึ่งจำนวนประมาณ 4,300 คนถูกฆ่าตายและได้รับบาดเจ็บโดยเวลาปฏิบัติการได้สิ้นสุดลงในช่วงกลางเดือนมีนาคม
เจ้าหญิงลาตูฟูอิเปกา ตูกูอาโฮ

สมเด็จเจ้าฟ้าหญิงลาตูฟูอิเปกา ตูกูอาโฮ  ทรงเป็นพระราชธิดาพระองค์ใหญ่และพระองค์เดียวใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระอนุชา 2 พระองค์คือ เจ้าชายตูโปอูโตอา อูลูกาลาลา กับ เจ้าชายอาตา
พระองค์ทรงมีสิทธิในการสืบราชสันตติวงศ์แห่งตองงาลำดับที่ 5
เจ้าชายอาตา

สมเด็จเจ้าฟ้าชายอาตา  ทรงเป็นพระราชโอรสพระองค์เล็กใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระภคินีและพระเชษฐาร่วมพระอุทรคือ เจ้าหญิงลาตูฟูอิเปกา ตูกูอาโฮ กับ เจ้าชายตูโปอูโตอา อูลูกาลาลา
พระองค์ทรงมีสิทธิในการสืบราชสันตติวงศ์แห่งตองงาลำดับที่ 4
วัดบ้านสร้าง

วัดบ้านสร้าง เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่ตำบลบ้านสร้าง อำเภอบางปะอิน จังหวัดพระนครศรีอยุธยา เป็นวัดที่มีความเก่าแก่กว่าร้อยปีมีประวัติการสร้างตั้งแต่สมัยรัชกาลที่ 5 มีพระพุทธสำคัญที่มีประวัติเกี่ยวข้องตั้งแต่สมัยอยุธยาตอนปลาย 
วัดบ้านสร้างตั้งอยู่เลขที่ 55  หมู่ 5 ตำบลบ้านสร้าง  อำเภอบางปะอิน จังหวัดพระนครศรีอยุธยา 13170 สังกัดคณะสงฆ์มหานิกาย มีที่ดินตั้งวัดเนื้อที่  19 ไร่ 20 ตารางวา
ประวัติ.
พื้นที่ตั้งวัดเป็นพื้นที่ราบลุ่มอยู่ติดริมคลองบ้านสร้าง  มีทางหลวงหมายเลข 309  (ถนนโรจนะ) เชื่อมระหว่างจังหวัดพระนครศรีอยุธยา – อำเภอวังน้อย  ผ่านทางด้านทิศเหนือของวัดบ้านสร้าง 
วัดบ้านสร้างเป็นวัดเก่าแก่สมัยอยุธยาตอนปลาย   สร้างขึ้นราว พ.ศ. 2375   เดิมชื่อว่า “วัดบ้านขวางปากน้ำกรงเหล็ก”แล้วมากลายสภาพเป็นวัดร้าง,     และต่อมามีพระภิกษุรูปหนึ่ง  ชื่อหลวงตา “แย๋ว” (ไม่ปรากฏนามสกุล  และภูมิลำเนาเดิม ว่ามาจากที่ใด)  ท่านได้มาอยู่จำพรรษาที่วัดแห่งนี้ ท่านได้พัฒนา  และบูรณปฏิสังขรณ์วัดให้ดีขึ้นเรื่อย ๆ      ต่อมาได้รับพระราชทานวิสุงคามสีมา ราวปี พ.ศ. 2380 
ด้านการการศึกษา  และเผยแผ่พุทธศาสนา วัดบ้านสร้างได้เปิดสอนพระปริยัติธรรม ตั้งแต่ พ.ศ. 2471 สมัยนั้นแต่ละปี จะมีนักเรียนไม่น้อยกว่า  30 รูป หรือมากกว่านั้น  และจัดให้มีการเทศน์ธรรมในทุก ๆ วันพระ (วันธรรมสวนะ) และยังปฏิบัติเช่นนี้มาจนถึงปัจจุบัน 
ลำดับการปกครองของอดีตเจ้าอาวาส.
เท่าที่หลักฐานปรากฏ   วัดบ้านสร้างมีเจ้าอาวาสวัด  รวมถึงรูปปัจจุบันด้วย   มี  10 รูป
ปูชนียวัตถุ.
เป็นของเก่าแก่ที่มีมาแต่เดิมของวัดบ้านสร้าง เช่น พระพุทธรูปประธานในอุโบสถ 1 องค์  มีขนาดพระเพลากว้าง  2 ศอก 7 นิ้ว สร้างด้วยทองสัมฤทธิ์  โดยมี พระยาดำรงค์ราชานุภาพ  อัญเชิญมาประดิษฐานไว้ในอุโบสถ  ราว พ.ศ. 2466 
พระปรางค์ตั้งอยู่บริเวณหน้าอุโบสถ ทั้งด้านขวา  และซ้าย รวม 2 องค์  มีขนาดฐานกว้างด้านละ 5 เมตร สูง  8 เมตร สร้างเมื่อ พ.ศ. 2462 มีภาพจิตรกรรม  เรื่องทศชาติชาดก ซึ่งเขียนไว้ที่ผนังภายในอุโบสถ ทั้ง 4 ด้าน เขียนโดย “ครูอ่อน”  (ไม่ปรากฏนามสกุล  และภูมิลำเนาเดิม ว่ามาจากที่ใด) 
อาคารเสนาสนะ.
สิ่งปลูกสร้างที่เป็นอาคารเสนาสนะต่าง ๆ เช่น 
อุโบสถกว้าง 11 เมตร ยาว 28 เมตร สร้างเมื่อ พ.ศ. 2453 โครงสร้างก่ออิฐถือปูน เพดานด้านบนเป็นไม้ 
ศาลาจตุรทิศเป็นศาลาอยู่มุมกำแพงแก้วของอุโบสถ มีตั้งอยู่ทั้ง 4 ทิศ ซึ่งมีจำนวน 3 หลัง 
ศาลาการเปรียญ กว้าง 15 เมตร  ยาว  46.50 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก    มี  2 ชั้น 
หอสวดมนต์ (ศรีอนันต์) กว้าง 12.50 เมตร ยาว  20 เมตร สร้างเมื่อ พ.ศ. 2512   เป็นอาคารคอนกรีตเสริมเหล็ก 
โรงเรียนสอนปริยัติธรรม กว้าง 20 เมตร ยาว 20 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก มี 2 ชั้น
หอระฆัง กว้าง 5 เมตร ยาว 5 เมตร สร้างเมื่อ พ.ศ. 2515 เป็นคอนกรีตเสริมเหล็ก 
เมรุ กว้าง 10 เมตร ยาว  20 เมตร สร้างเมื่อ พ.ศ. 2534   เป็นคอนกรีตเสริมเหล็ก 
ศาลาเอนกประสงค์ (เกตุอร่าม) กว้าง 15 เมตร   ยาว  15 เมตร สร้างเมื่อ พ.ศ. 2515   เป็นอาคารคอนกรีตเสริมเหล็ก 
ศาลาบำเพ็ญกุศล 1 กว้าง 10 เมตร ยาว  24 เมตร สร้างเมื่อ พ.ศ. 2519 เป็นอาคารคอนกรีตเสริมเหล็ก 
ศาลาบำเพ็ญกุศล 2 กว้าง 10 เมตร ยาว 24 เมตร สร้างเมื่อ พ.ศ. 2546 เป็นอาคารคอนกรีตเสริมเหล็ก 
ศาลาบำเพ็ญกุศล 3 (สระบัว) กว้าง 8 เมตร ยาว 16 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก 
กุฎีสงฆ์ จำนวน  16 หลัง โดยแบ่งเป็น เป็นอาคารครึ่งตึกครึ่งไม้  2 ชั้น  จำนวน  5 หลัง
สถานีรถไฟท่าอากาศยานนาริตะ อาคารผู้โดยสาร 1

สถานีท่าอากาศยานนาริตะ  หรือ สถานีอาคารผู้โดยสารหลังที่ 1 ท่าอากาศยานนาริตะ  เป็นสถานีรถไฟซึ่งตั้งอยู่ที่ชั้นใต้ดินของอาการผู้โดยสารหลังที่ 1 ท่าอากาศยานนานาชาตินาริตะ จังหวัดชิบะ ประเทศญี่ปุ่น สถานีแห่งนี้ให้บริการรถไฟของสองบริษัทคือ บริษัทรถไฟญี่ปุ่นตะวันออก (JR ตะวันออก) และรถไฟฟ้าเคเซ
ชานชาลา.
บริการรถไฟของ JR ตะวันออกมีชานชาลาเกาะกลางแห่งเดียว ส่วนของรถไฟฟ้าเคเซมีชานชาลาเกาะกลางสองแห่ง
ยูฟ่ายูโรปาลีก ฤดูกาล 2017–18

ยูฟ่ายูโรปาลีก ฤดูกาล 2017–18 เป็นฤดูกาลที่ 47 ของการแข่งขันระหว่างสโมสรฟุตบอลในระดับรองของยุโรป ซึ่งจัดขึ้นโดย สหภาพสมาคมฟุตบอลยุโรป (ยูฟ่า) และเป็นฤดูกาลที่ 9 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก.
โดย ยูฟ่ายูโรปาลีก นัดชิงชนะเลิศ 2018 จะแข่งขันกันที่ ปาร์กออแล็งปิกลียอแน ในเขตแดซีแนส์-ชาร์ปีเยอ, ประเทศฝรั่งเศส.
ทีมที่มีคุณสมบัติเข้าการแข่งขัน.
ทีมสโมสรทั้งหมด 190 ทีมจากทั้งหมด 55 สมาชิกสมาคมของแต่ละประเทศ ที่จะเข้าร่วมการแข่งขันในยูฟ่ายูโรปาลีก ฤดูกาล 2017–18 โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้
อันดับสมาคมฟุตบอลของแต่ละประเทศ.
สำหรับยูฟ่ายูโรปาลีก ฤดูกาล 2017–18 แต่ละสมาคมจะได้รับการจัดอันดับตาม ค่าสัมประสิทธิ์แต่ละประเทศของยูฟ่าในปี 2016 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2011–12 ถึงฤดูกาล 2015–16.
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ, สมาคมอาจจะมีทีมที่เข้าร่วมในยูโรปาลีก, ตามที่ระบุไว้ด้านล่าง:
รอบคัดเลือก.
รอบคัดเลือกรอบแรก.
การจับสลากสำหรับรอบคัดเลือกรอบแรกจะจัดขึ้นในวันที่ 19 มิถุนายน ค.ศ. 2017, 13:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
ทั้งหมด 100 ทีมที่ลงเล่นในรอบคัดเลือกรอบแรก. นัดแรกจะลงเล่นในวันที่ 29 มิถุนายน, และนัดที่สองจะลงเล่นในวันที่ 4 และ 6 กรกฎาคม ค.ศ. 2017.
รอบคัดเลือกรอบสอง.
การจับสลากสำหรับรอบคัดเลือกรอบสองได้จัดขึ้นในวันที่ 19 มิถุนายน ค.ศ. 2017, 14:30 CEST (หลังเสร็จสิ้นพิธีการจับสลากของรอบคัดเลือกรอบแรก), ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
ทั้งหมด 66 ทีมที่ลงเล่นในรอบคัดเลือกรอบสอง: 16 ทีมที่ผ่านเข้าสู่รอบนี้, และ 50 ทีมผู้ชนะของรอบคัดเลือกรอบแรก. นัดแรกจะลงเล่นในวันที่ 13 กรกฎาคม, และนัดที่สองจะลงเล่นในวันที่ 20 กรกฎาคม ค.ศ. 2017.
รอบคัดเลือกรอบสาม.
การจับสลากสำหรับรอบคัดเลือกรอบสามได้จัดขึ้นในวันที่ 14 กรกฎาคม ค.ศ. 2017, 13:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
รอบเพลย์ออฟ.
การจับสลากสำหรับรอบเพลย์ออฟได้จัดขึ้นในวันที่ 4 สิงหาคม ค.ศ. 2017, 13:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
รอบแบ่งกลุ่ม.
การจับสลากสำหรับรอบแบ่งกลุ่มจะได้จัดขึ้นในวันที่ 25 สิงหาคม ค.ศ. 2017, 13:00 CEST, ที่ กริมัลดี ฟอรัม ใน ประเทศโมนาโก.
รอบแพ้คัดออก.
ในรอบแพ้คัดออก, แต่ละทีมจะได้ลงเล่นแบบพบกันเองสองนัดในรูปแบบเหย้าและเยือน, ยกเว้นนัดชิงชนะเลิศซึ่งมีเพียงนัดเดียว. วิธีการของการจับสลากในแต่ละรอบมีดังต่อไปนี้:
รอบ 32 ทีมสุดท้าย.
การจับสลากสำหรับรอบ 32 ทีมสุดท้ายจะมีขึ้นในวันที่ 11 ธันวาคม พ.ศ. 2560 (ค.ศ. 2017), 13:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
นัดแรกจะลงเล่นในวันที่ 15 กุมภาพันธ์ พ.ศ. 2561 (ค.ศ. 2018), และนัดที่สองจะลงเล่นในวันที่ 22 กุมภาพันธ์ พ.ศ. 2561 (ค.ศ. 2018).
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายจะมีขึ้นในวันที่ 23 กุมภาพันธ์ พ.ศ. 2561 (ค.ศ. 2018), 13:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
สถิติ.
สถิตินับตั้งแต่รอบคัดเลือกและรอบเพลย์ออฟ.
หมายเหตุ: ผู้เล่นและทีมใน ตัวหนา คือยังอยู่ในการแข่งขัน.
 "ณ วันที่ 3 พฤษภาคม พ.ศ. 2561 "
 "ณ วันที่ 3 พฤษภาคม พ.ศ. 2561 "
นินนาจิ

นินนาจิ  วัดในพระพุทธศาสนานิกายชิงงงที่ตั้งอยู่ในเมืองเกียวโต สร้างขึ้นเมื่อ พ.ศ. 1429 ในรัชสมัยจักรพรรดิโคโก จักรพรรดิองค์ที่ 58 แต่ยังสร้างไม่ทันเสร็จก็เสด็จสวรรคตเสียก่อนในปีต่อมาคือ พ.ศ. 1430 จักรพรรดิองค์ต่อมาคือจักรพรรดิอูดะ จักรพรรดิองค์ที่ 59 พระราชโอรสของจักรพรรดิโคโกจึงสานต่อจนสำเร็จเมื่อ พ.ศ. 1432 ซึ่งนามของวัดนั้นมีที่มาจากชื่อปีศักราชของจักรพรรดิโคโกและจักรพรรดิอูดะคือปีนินนะ
กองทัพอากาศมาซิโดเนียเหนือ

กองพลน้อยทางอากาศแห่งสาธารณรัฐมาซิโดเนีย  เป็นหน่วยงานดูแลความปลอดภัยในน่านฟ้าของมาซิโดเนีย และช่วยเหลือบรรเทาสารธารณภัย กองทัพอากาศมาซิโดเนีย อยู่ในสังกัดกองทัพสาธารณรัฐมาซิโดเนียเหนือ
คณะศิลปกรรมศาสตร์ มหาวิทยาลัยธรรมศาสตร์

คณะศิลปกรรมศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ โดยก่อตั้งขึ้นเมื่อ 26 พฤศจิกายน พ.ศ. 2544 โดยเป็นคณะลำดับที่ 16 ของมหาวิทยาลัยธรรมศาสตร์ มีหน้าที่ทำการเรียนการสอนด้านศิลปกรรมศาสตร์ อีกทั้งส่งเสริมการศึกษา การสร้างองค์ความรู้ และการให้บริการทางวิชาการด้านศิลปวัฒนธรรมแก่สังคม
ประวัติ.
คณะศิลปกรรมศาสตร์ มหาวิทยาลัยธรรมศาสตร์ จัดตั้งเนืองด้วยตามพระราชบัญญัติมหาวิทยาลัยธรรมศาสตร์ พ.ศ. 2531 โดยเสนอขออนุมัติบรรจุโครงการจัดตั้งคณะศิลปกรรมศาสตร์ในแผนพัฒนาการศึกษา ระดับอุดมศึกษา ฉบับที่ 7 (พ.ศ. 2535–2539) ของทบวงมหาวิทยาลัย โดยยกฐานะสาขาวิชาการละคอน ในคณะศิลปศาสตร์ มหาวิทยาลัยธรรมศาสตร์ ขึ้นเป็นโครงการจัดตั้ง ซึ่งทบวงมหาวิทยาลัยเห็นชอบให้บรรจุโครงการจัดตั้งคณะศิลปกรรมศาสตร์เป็น โครงการใหม่ไว้ในแผนพัฒนาการศึกษาระดับอุดมศึกษา ฉบับที่ 7 (พ.ศ. 2535–2539) ต่อมามีการเสนอเพิ่มอีกสาขาวิชาคือสาขาวิชาศิลปะการออกแบบพัสตราภรณ์ โดยโอนความรับผิดชอบของทั้งสองหลักสูตรมาในโครงการจัดตั้งคณะศิลปกรรมศาสตร์ ต่อมาสภามหาวิทยาลัยธรรมศาสตร์ในคราวการประชุมครั้งที่ 12/2544 เมื่อวันที่ 26 พฤศจิกายน พ.ศ. 2544 ได้พิจารณาแล้วมีมติให้จัดตั้งคณะศิลปกรรมศาสตร์ขึ้นเป็นหน่วยงานภายใน ของมหาวิทยาลัยธรรมศาสตร์ที่มีการบริหารงานเป็นอิสระและมีประสิทธิภาพ ซึ่งตามระเบียบมหาวิทยาลัยธรรมศาสตร์ว่าด้วยการจัดตั้งและบริหารงานคณะ ศิลปกรรมศาสตร์ พ.ศ. 2544
หลักสูตร.
ปัจจุบัน คณะศิลปกรรมศาสตร์ ได้ทำการสอนด้านศิลปกรรม ศิลปวัฒนธรรม โดยมีการทำการเรียนการสอนที่ศูนย์รังสิตและศูนย์ลำปางดังต่อไปนี้
พระนางคงฮเย

พระนางคงฮเย (8 พฤศจิกายน 1999 – 30 เมษายน 2017) เป็นพระมเหสีพระองค์แรกจากตระกูลฮันแห่งช็องจูในพระเจ้าซ็องจง รัชกาลที่ 9 แห่งราชวงศ์โชซ็อน
เป็นธิดาของฮัน มย็อง-ฮเว ขุนนางคนสำคัญที่มีส่วนช่วยให้เจ้าชายซูยัง พระอัยกาของพระเจ้าซ็องจงขึ้นสืบราชบัลลังก์เป็นพระเจ้าเซโจ ซึ่งตระกูลฮันของพระนางเป็นตระกูลเดียวกับ พระนางอินซู พระราชมารดาของพระเจ้าซ็องจง ต่อมา ฮัน มย็อง-ฮเว ได้ถวายตัวบุตรสาวของตนเข้ามาเป็นพระชายาในเจ้าชายชาซาน
เมื่อพระเจ้าเยจง พระปิตุลา (อา) ของเจ้าชายชาซานสวรรคตอย่างกระทันหันใน พ.ศ. 1972 ทำให้เจ้าชายชาซานพระชนมายุเพียง 12 พรรษาขึ้นสืบราชบัลลังก์เป็นพระเจ้าซ็องจง และพระองค์ก็ได้สถาปนาพระชายาฮันขึ้นเป็นพระนางคงฮเย
พระนางคงฮเยสวรรคตอย่างกระทันหันเมื่อวันที่ 30 เมษายน พ.ศ. 2017 ขณะพระชนมายุเพียง 18 พรรษา
ทีเอ็นเอ น็อกเอาต์ แท็กทีม แชมเปียนชิป

ทีเอ็นเอ น็อกเอาต์ แท็กทีม แชมเปียนชิป  เป็นเข็มขัดแชมป์แทกทีมหญิงมวยปล้ำอาชีพจากโทเทิลนอนสต็อปแอคเชินเรสต์ลิง ก่อตั้งขึ้นเมื่อวันที่ 20 กันยายน ค.ศ. 2009
เจ้าหญิงซะกะฮิโตะ

เจ้าหญิงซะกะฮิโตะ (1297 – 25 กันยายน 1372) เจ้าหญิงแห่งญี่ปุ่นโดยพระองค์เป็นพระราชธิดาใน จักรพรรดิโคนิง จักรพรรดิองค์ที่ 49 ที่ประสูติแต่ เจ้าหญิงอิโนะเอะ ซึ่งเป็น โคโง หรือจักรพรรดินี
เมื่อพระราชบิดาขึ้นสืบราชบัลลังก์เป็น จักรพรรดิญี่ปุ่น ก็ได้สถาปนาเจ้าหญิงซะกะฮิโตะเป็น ไซโอ หรือหัวหน้านักบวชหญิงแห่ง ศาลเจ้าอิเสะ องค์ที่ 21 เมื่อ พ.ศ. 1315 ขณะพระชนมายุเพียง 18 พรรษา
เมื่อเจ้าหญิงอิโนะเอะและ เจ้าชายโอะซะเบะ อดีตรัชทายาทผู้เป็นพระอนุชาสิ้นพระชนม์ใน พ.ศ. 1318 เจ้าหญิงซะกะฮิโตะก็ได้เข้าพิธีอภิเษกเป็นเจ้าหญิงพระชายาใน เจ้าชายยะมะเบะ พระเชษฐาต่างพระมารดาที่รัชทายาทองค์ใหม่เมื่อพระชนมายุ 20 พรรษาซึ่งต่อมาขึ้นสืบราชบัลลังก์เป็น จักรพรรดิคัมมุ จักรพรรดิองค์ที่ 50 โดยตามหลักฐานที่ได้มีการบันทึกไว้กล่าวว่าอดีตจักรพรรดิโคนิงพยายามที่จะผลักดันเจ้าหญิงซะกะฮิโตะให้เป็นจักรพรรดินีนาถขึ้นปกครองประเทศแต่ไม่สำเร็จ
จักรพรรดิคัมมุและเจ้าหญิงซะกะฮิโตะมีพระราชธิดาพระองค์เดียวคือ เจ้าหญิงอะซะฮะระ แต่เจ้าหญิงอะซะฮะระก็สิ้นพระชนม์เมื่อ พ.ศ. 1360 ก่อนที่พระมารดาคือเจ้าหญิงซะกะฮิโตะจะสิ้นพระชนม์ในวันที่ 25 กันยายน พ.ศ. 1372
นายกรัฐมนตรีตุรกี

นายกรัฐมนตรีตุรกี  เป็นหัวหน้ารัฐบาลของประเทศตุรกี โดยนายกรัฐมนตรีเป็นผู้นำของการเมืองแบบผสมผสานและเป็นหัวหน้าคณะรัฐมนตรี นายกรัฐมนตรีคนปัจจุบันที่ดำรงตำแหน่ง คือ บีนาลี ยึลดือรึม สังกัดพรรคความยุติธรรมและการพัฒนา (AKP) เขาเริ่มดำรงตำแหน่งตั้งแต่วันที่ 24 พฤษภาคม พ.ศ. 2559 มาจนถึงปัจจุบัน
ในจักรวรรดิออตโตมัน (Ottoman Empire) นายกรัฐมนตรีคือ "สุลต่านแห่งออตโตมัน" ที่ดำรงตำแหน่งมหาเสนาบดี (Grand Viziers) โดยมหาเสนาบดี (Grand Viziers) มีบทบาทหน้าที่เหมือนยุโรปตะวันตกร่วมสมัยที่มีการปกครองแบบสมบูรณาญาสิทธิราชย์ หลังจากนั้น ภายใต้รัฐธรรมนูญแห่งออตโตมันฉบับปี 1876 ได้ระบุให้รัฐสภามีอำนาจแต่งตั้งและควบคุมนายกรัฐมนตรีและนายกรัฐมนตรีจะทำการแต่งตั้งคณะรัฐมนตรี
นายกรัฐมนตรีแห่งสาธารณรัฐตุรกีมีมาแล้วทั้งสิ้น 27 คน คนที่ดำรงตำแหน่งนายกรัฐมนตรีตุรกีคนแรก คือ มุสตาฟา เคมาล อตาเติร์ก (ดำรงตำแหน่งนายกรัฐมนตรีระหว่างวันที่ 3 พฤษภาคม พ.ศ. 2463 - 24 มกราคม พ.ศ. 2464) ซึ่งขณะที่ มุสตาฟา เคมาล อตาเติร์ก เขายังดำรงตำแหน่งประธานสมัชชาแห่งชาติอีกตำแหน่ง (ดำรงตำแหน่งประธานสมัชชาแห่งชาติระหว่างวันที่ 24 เมษายน พ.ศ. 2463 - 29 ตุลาคม พ.ศ. 2466) และจากนั้นเขาได้ดำรงตำแหน่งประธานาธิบดีแห่งสาธารณรัฐตุรกีระหว่างวันที่ 29 ตุลาคม พ.ศ. 2466 - 10 พฤศจิกายน พ.ศ. 2481
ปัจจุบันตำแหน่งนายกรัฐมนตรีตุรกีได้ถูกยุบลงหลังจากเปลี่ยนแปลงระบอบการปกครอง
ดับเบิลยูดับเบิลยูเอฟ วูเมนส์ แท็กทีม แชมเปียนชิป

ดับเบิลยูดับเบิลยูเอฟ วูเมนส์ แท็กทีม แชมเปียนชิป  เป็นเข็มขัดแชมป์แทกทีมหญิงมวยปล้ำอาชีพจากเวิลด์เรสต์ลิงเฟดดิเรชั่น ก่อตั้งขึ้นเมื่อวันที่ 13 พฤษภาคม ค.ศ. 1983 จนถึง 14 กุมภาพันธ์ ค.ศ. 1989
ประวัติ.
หลังจากที่ Velvet McIntyre และPrincess Victoria เข้ามาอยู่ในสมาคม เวิลด์เรสต์ลิงเฟดดิเรชั่น ในปี ค.ศ. 1983 ซึ่งช่วงนั้นได้ครองแชมป์ NWA Women's World Tag Team Champions แต่อย่างไรก็ตาม WWF ได้ถอนตัวออกจากNational Wrestling Allianceแล้ว ทำให้เข็มขัดเส้นนั้นได้ถูกซื้อมาจาก The Fabulous Moolah และใช่งานต่อจนต่อมาคู่แทกทีม Velvet McIntyre และPrincess Victoria ได้รับการยอมรับว่าเป็นแชมป์คู่แรกของเส้น WWF Women's Tag Team Championship ทำให้เข็มขัดเส้น NWA Women's World Tag Team Championship ถูกแทนที่โดยแชมป์ WWF Women's Tag Team Championship
ระบบฟลูเอนต์ดีไซน์

ระบบการออกแบบ ฟลูเอนด์ ดีไซน์  เป็นการออกแบบที่ถูกต่อยอดมาจากโครงการ Project Neon ในนามบริษัทไมโครซอฟท์ โดยเปิดตัวในวันที่ 11 พฤษภาคม 2017 ในงาน Build ปี 2017 ซึ่ง Fluent Design System เปรียบเสมือน Material Design ที่อยู่ในของระบบปฏิบัติการเอนดรอยด์ แต่มาอยู่ของไมโครซอฟท์ วินโดวส์ ซึ่งยังคงคอนเซ็ปในรูปแบบ Metro UI เอาไว้เช่นเดิม แต่มีความเป็นมิติ มีแสงเงา มีความลื่นไหล โดยเปิดให้นักพัฒนาสามารถเอามาใช้กับระบบออกแบบใหม่นี้ได้ บนระบบปฏิบัติการ Windows 10 ตั้งแต่พีซี ไปจนถึงบน Mixed Reality และยังรองรับการใช้งานกับปากกา หรือ Microsoft Inks อีกด้วย โดยใน Windows 10 เวอร์ชัน Creators Update นั้น ในบางแอปพลิเคชั่น เริ่มใช้ในระบบการออกแบบนี้ แต่จะใช้งานจริง บนในเวอร์ชัน Fall Creators Update
องค์ประกอบหลัก.
บนในระบบการออกแบบ ฟลูเอนด์ ดีไซน์นั้น โดยองค์ประกอบหลักจะมีอยู่ทั้งหมด 5 อย่างได้แก่ Light, Depth, Motion, Material และ Scale
แสง.
การใช้แสงนั้น จะทำให้ดึงความสนใจของผู้ใช้งาน เช่น การทำเอฟเฟ็กต์แสงแบบ Glow แทนเม้าส์, หรือการกระพริบเพื่อแสดงว่ามีการชี้เม้าส์อยู่ หรือเป็น Feedback หลักจากคลิก
ความลึก.
แสดงความตื้นลึกบนระบบดีไซน์แบบ 2 มิติ เช่น การใส่เงา หรือการทำ Effect แบบ Parallax
ความเคลื่อนไหว.
ส่วนประกอบของการติดต่อผู้ใช้มีความเคลื่อนไหว เพื่อสร้างความรู้สึกมีชีวิตชีวา โดยใช้การขยับ (Animation) ต่าง ๆ บนหน้าจอ เพื่อบอกผู้ใช้งานว่าต้องใช้งานตรงไหน ตัวอย่างเช่น การที่โปรแกรมอัดเสียงใน Windows มีการเพิ่มอนิเมชั่นวงกลมรอบ ๆ ปุ่มอัดเสียง
วัสดุ.
องค์ประกอบที่ให้ความรู้สึกของวัสดุที่แตกต่าง ซึ่งจะคล้ายกับ Aero Glass ของ Windows Vista โดยทำให้ผู้ใช้รู้สึกว่าดีไซน์ของเราคล้ายกับวัสดุที่ผู้ใช้เห็นในชีวิตจริง สามารถยืด-หด หรือบิดได้เหมือนกันสิ่งของจริง ๆ เช่น การใช้ Glass Interface ที่เลียนแบบแก้ว
ความสามารถที่ใช้ได้หลายงาน.
แปลงระบบดีไซน์จาก 2D ที่ทำกันอยู่ทั่วไป เป็นแบบ 3D ไม่ว่าจะเป็นงานในโลกความจริงผ่านอุปกรณ์ VR หรือ AR ก็สามารถใช้ได้ ตัวอย่างที่เห็นได้ชัดในสินค้าของ Microsoft คือ การทำ VR (Virtual Reality) ด้วย Microsoft Hololens
ขวัญเรือน

ขวัญเรือน เป็นนิตยสารรายปักษ์ ของบริษัท ศรีสยามการพิมพ์ จำกัด วางตลาดเป็นฉบับปฐมฤกษ์ ในเดือนธันวาคม พ.ศ. 2511 เป็นนิตยสารเพื่อสาระและความบันเทิงสำหรับทุกคนในครอบครัว มีเนื้อหาเกี่ยวกับ ความงาม การท่องเที่ยว ศิลปะ งานฝีมือ และเกม
นิตยสารขวัญเรือนออกมานับตั้งแต่เดือนธันวาคม พ.ศ. 2511 ในแต่ละฉบับมีภาพปก นักแสดงศิลปินขึ้นปกที่แตกต่างกัน นิตยสารประกาศยุติการจัดทำในวันที่ 17 พฤศจิกายน พ.ศ. 2560 รวมระยะเวลาที่ออกจำหน่ายทั้งสิ้น 49 ปี รวมทั้งสิ้น 1102 ฉบับ
หนูน้อยไอน์สไตน์

หนูน้อยไอน์สไตน์ หรือ ลิตเติ้ลไอน์สไตน์  เป็นการ์ตูนทีวีแอนิเมชันสำหรับเด็กของประเทศสหรัฐอเมริกาทางช่อง เพลย์เฮ้าส์ ดิสนีย์ ฉายตอนแรกเมื่อวันที่ 9 ตุลาคม พ.ศ. 2548 จนถึงวันที่ 22 ธันวาคม พ.ศ. 2552 ปัจจุบันออกอากาศซ้ำทางช่อง ดิสนีย์ จูเนียร์ และเคยออกอากาศในรายการดิสนีย์คลับ ทางช่อง 7 สี อย่างไรก็ตามได้ออกฉายทางสตรีมมิงในดิสนีย์+ ฮอตสตาร์ เมื่อวันที่ 30 มิถุนายน พ.ศ. 2564 รองรับเสียง 4 ภาษาฉายในเอเชียตะวันออกเฉียงใต้ได้แก่ ภาษาอังกฤษ ภาษาอินโดนีเซีย ภาษามาเลเซีย และ ภาษาไทย
เหตุการณ์จลาจลขององค์ชายครั้งที่สอง

เหตุการณ์จลาจลขององค์ชายครั้งที่สอง (제2차 왕자의 난) เหตุการณ์ความรุนแรงใน พ.ศ. 1943 ตรงกับช่วงปลายรัชสมัย พระเจ้าช็องจง พระราชาลำดับที่ 2 แห่งราชวงศ์โชซ็อน
สาเหตุ.
หลังจาก เหตุการณ์จลาจลขององค์ชายครั้งที่หนึ่ง จบสิ้นลง เจ้าชายช็องอัน ได้เป็นอัครมหาเสนาบดีและมีพระราชอำนาจเหนือพระเจ้าจองจงทำให้ ฮวีอันแทกุน หรือ ลีบังกัน พระราชโอรสองค์ที่ 4 ใน พระเจ้าแทโจ และเป็นพระเชษฐาร่วมพระราชมารดากับเจ้าชายช็องอันหนึ่งในผู้ก่อการครั้งแรกไม่พอพระทัยที่พระองค์มิได้รับการตอบแทนและไม่พอพระทัยที่เจ้าชายช็องอันกุมอำนาจเหนือพระเชษฐาทำให้ฮวีอันแทกุนตัดสินพระทัยรวบรวมกำลังพลก่อกบฏต่อช็องอันแทกุน
ดูเพิ่ม.
เหตุการณ์จลาจลขององค์ชายครั้งที่หนึ่ง
เจ้าหญิงซ่ากับปีศาจเจ้าปัญหา

เจ้าหญิงซ่ากับปีศาจเจ้าปัญหา  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง ดิสนีย์แชนแนลและดิสนีย์เอ็กซ์ดี ฉายตอนแรกเมื่อวันที่ 18 มกราคม พ.ศ. 2558 จนถึง 18 พฤษภาคม พ.ศ. 2562 และออกอากาศทาง ดิสนีย์แชนแนล และในรายการดิสนีย์คลับ ทางช่อง 7 เอชดี
ซีรีส์เรื่องนี้เป็นการผจญภัยของ สตาร์ บัตเตอร์ฟลาย (ให้เสียงโดย อีเด็น แชร์) รัชทายาทองค์น้อยผู้มีปัญหาจากมิตินามว่า มิวนี่ ที่ได้ถูกส่งไปยังโลกเพื่อหยุดนิสัยบ้าบิ่นไม่ยั้งคิดของเธอ เธอได้เป็นเพื่อนและเพื่อนร่วมห้องกับมนุษย์ชื่อ มาร์โก้ ดิแอซ (อดัม แมคอาร์เธอร์) และเริ่มต้นชีวิตกึ่งธรรมดาในเมืองเอคโค ครีก เข้าโรงเรียน และพบปะเพื่อนใหม่ ตลอดทั้งฤดูกาลที่ 1 ทั้งสองเดินทางไปยังมิติที่แปลกใหม่ด้วยกรรไกรข้ามมิติขณะที่กำลังหลีกเลี่ยงปีศาจมิวแมน ลูโด้ (อลัน ทูดิค) ที่จะขโมยคทาเวทมนตร์ของสตาร์ ขณะที่ซีรีส์ดำเนินไป สตาร์และมาร์โก้ก็ได้พบกับเพื่อนใหม่ จัดการศัตรูใหม่ และเดินทางไปยังมิติที่แปลกและพิลึกมากยิ่งขึ้น
เนื้อเรื่อง.
สตาร์ บัตเตอร์ฟลายเป็น เจ้าหญิงแห่งเวทมนตร์ จากมิติที่ชื่อว่ามิวนี่และเป็นรัชทายาทของอาณาจักรบัตเตอร์ฟลาย ตามธรรมเนียมแล้ว เธอได้รับคทาซึ่งเป็นมรดกสืบทอดตอนวันเกิดที่ 14 ของเธอ หลังจากที่เธอเผลอก่อไฟให้กับปราสาทของครอบครัว พ่อแม่ของเธอ ราชาริเวอร์และราชินีมูน บัตเตอร์ฟลาย ตัดสินใจว่าวิธีที่ปลอดภัยกว่าคือส่งเธอไปยังโลกเพื่อเป็นนักเรียนแลกเปลี่ยน เธอจะได้ฝึกใช้เวทมนตร์ต่อที่นั่น เธอคบกับ มาร์โก้ ดิแอซ เป็นเพื่อนและอยู่กับครอบครัวของเขาในขณะเรียนอยู่ที่ เอคโค ครีก อะคาเดมี เกิดเหตุร้ายขึ้นเรื่อยๆ ที่ใช้ "กรรไกรข้ามมิติ" ที่สามารถเปิดประตูมิติ สตาร์และมาร์โก้ต้องรับมือกับชีวิตประจำวันในโรงเรียนในขณะที่ต้องปกป้องคทาของสตาร์ไม่ให้ไปอยู่ในมือของลูโด้ สิ่งมีชีวิตครึ่งคนครึ่งนกจากมิวนี่ที่มีกลุ่มปีศาจคอยรับคำสั่ง
ขณะที่ซีรีส์ดำเนินต่อไป ก็ได้มีตัวร้ายใหม่ ที่คุกคาม เพิ่มขึ้นด้วย อย่างปีศาจลึกลับ ทอฟฟี่ และพล็อตได้เปลี่ยนจากการปกป้องคทาจากลูโด้ไปเป็นสิ่งที่ยิ่งใหญ่และซับซ้อนกว่า เพ่งไปยังความขัดแย้งมากมายรอบระบบการปกครองของมิวนี่ เรื่องลึกลับเกี่ยวกับอดีตของราชวงศ์บัตเตอร์ฟลายได้ถูกเปิดเผย ส่วนมากเกี่ยวข้องกับอีคลิปซ่า บ้ตเตอร์ฟลาย "ราชินีแห่งความมืด" ผู้ที่น่าอับอายมากที่สุดในประวัติศาสตร์ราชวงศ์บัตเตอร์ฟลาย ตัวละครรองหลายตัวก็ปรากฏตัวออกมาอย่างชัดเจนมากขึ้นหรือเข้ามาในซีรีส์ในฤดูกาลภายหลัง อย่างเพื่อนรักมิวแมนของสตาร์ โพนี่ เฮด (ซึ่งเป็นหัวยูนิคอร์นลอยได้) แฟนเก่าผู้เป็นครึ่งปีศาจ ทอม ตัวป่วนอย่างแจนน่า และสมาชิกสภาเวทมนตร์ เฮคคาปู; ราชินีมูนก็มีบทบาทมากขึ้น โดยเฉพาะกับทอฟฟี่
รูรีกู

รูรีกู (จากภาษานอร์สเก่า: "Hrøríkʀ"; สวรรคต คริสต์ทศวรรษ 870) เป็นหัวหน้าวารันเจียนกึ่งตำนานของชนชาวรุสที่ได้รับเชิญให้ครองราชย์ที่นอฟโกรอดใน ค.ศ. 862 ตามรายงานจาก "เรื่องเล่าจากปีที่ผ่านมา" ผู้ดำรงตำแหน่งต่อจากพระองค์คือออลิกู ญาติพี่น้องของพระองค์ ผู้เป็นอุปราชของยีกอรี พระราชโอรสวัยทารก
ตามธรรมเนียม รูรีกูถือเป็นผู้ก่อตั้งราชวงศ์รูรีกู ซึ่งภายหลังปกครองจักรวรรดิรุสเคียฟและดินแดนในอาณาเขต และกลายเป็นอาณาจักรซาร์รัสเซีย จนกระทั่งฟิโอดอร์ที่ 1 สวรรคตใน ค.ศ. 1598 วาซีลีที่ 4 ผู้ครองราชย์ถึง ค.ศ. 1610 เป็นกษัตริย์ราชวงศ์รูรีกูองค์สุดท้ายของรัสเซีย
สปริงเรดิโอ

สปริงเรดิโอ  เป็นสถานีวิทยุกระจายเสียงในระบบเอฟเอ็ม ผลิตโดย บริษัท นิวส์ เน็ตเวิร์ค มัลติมีเดีย จำกัด ในเครือบริษัท สปริงนิวส์ คอร์ปอเรชั่น จำกัด ดำเนินรายการจากห้องส่งวิทยุบนอาคารเล้าเป้งง้วน ถนนวิภาวดีรังสิต แขวงจอมพล เขตจตุจักร กรุงเทพมหานคร แล้วจึงถ่ายทอดสดออกอากาศทางสถานีวิทยุกระจายเสียง 1 ปณ. ของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ระบบเอฟเอ็ม ความถี่ 98.5 เมกะเฮิร์ตซ์ เริ่มตั้งแต่วันที่ 1 พฤศจิกายน พ.ศ. 2558 เป็นต้นมา จนถึง 31 ธันวาคม พ.ศ. 2560 (คลืนความถี่ดังกล่าวปัจจุบันโอนให้กับบริษัทมีเดีย สตูดิโอ จำกัด ดำเนินรายการบันเทิงในชื่อ
"กู๊ดไทม์ เรดิโอ" แต่ยังคงมีการถ่ายทอดคลื่นความถี่เสียงรายการข่าวจากสถานีโทรทัศน์เช่นเดิม เพียงแต่รับสัญญาณจากสถานีโทรทัศน์สีกองทัพบกช่อง 7) ทั้งนี้ สถานีออกอากาศทางออนไลน์ระยะหนึ่ง ก่อนจะกลับมาถ่ายทอดสดออกอากาศทางสถานีวิทยุกระจายเสียงกรมการขนส่งทหารบก ขสทบ. ของกองทัพบก ระบบเอฟเอ็ม ความถี่ 102.0 เมกะเฮิร์ตซ์ เริ่มตั้งแต่วันที่ 1 มกราคม พ.ศ. 2561 เป็นต้นมา จนถึงปัจจุบัน โดยรูปแบบการนำเสนอ ส่วนมากเป็นการรับสัญญาณถ่ายทอดเสียง จากรายการโทรทัศน์ประเภทข่าว และเหตุการณ์ปัจจุบัน ที่ออกอากาศทางสถานีโทรทัศน์สปริงนิวส์ อีกส่วนหนึ่งเป็นรายการวิทยุ ที่มีกลุ่มผู้ประกาศข่าวและพิธีกรของสปริงนิวส์ รวมถึงจากผู้ผลิตที่ร่วมทุนกับสถานีฯ เป็นผู้ดำเนินรายการ
ประวัติ.
สปริงเรดิโอเกิดขึ้นจากความร่วมมือระหว่างสปริงนิวส์, สำนักข่าวทีนิวส์, เครือมติชน และ หนังสือพิมพ์ข่าวหุ้นธุรกิจ ใช้ทีมงานของหมาแก่ ดนัย เอกมหาสวัสดิ์ ซึ่งเป็นสถานีวิทยุแต่เดิมอยู่แล้ว โดยได้เช่าสัญญาณเสียงจากกรมประชาสัมพันธ์ในนามบริษัท GG NEWS ก่อนจะสิ้นสุดสัญญาลง และควบรวมบริษัทเข้าด้วยกัน โดยการร่วมมือในครั้งนี้การต่อยอดยุทธศาสตร์หลอมรวมสื่อของกลุ่มสปริงนิวส์ เพื่อให้สามารถนำเสนอข่าวสารสู่กลุ่มผู้ฟังวิทยุ และเพื่อให้สามารถนำเสนอข่าวสารในทุกรูปแบบสื่อได้ 
ทั้งนี้ เมื่อแรกก่อตั้ง มีการวิพากษ์วิจารณ์ทั้งจากผู้ใช้สังคมออนไลน์ที่มีการนำเสนอว่า ทางสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้เห็นชอบให้เครือสปริงนิวส์เข้ามาเช่าเวลาโดยเครือสปริงนิวส์เสนอค่าตอบแทนเดือนละ 2,461,000 บาท รวมถึงนางสาวสุภิญญา กลางณรงค์ หนึ่งในคณะกรรมการของ กสทช. ได้ออกมาตำหนิการอนุญาตให้กลุ่มสปริงนิวส์เข้ามาเช่าเวลาโดยไม่ผ่านการเห็นชอบของคณะกรรมการใน กสทช.
เหตุการณ์สำคัญ.
กสทช. สั่งระงับออกอากาศ 5 วัน.
เมื่อวันที่ 13 เมษายน พ.ศ. 2560 สปริงเรดิโอถูกสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งระงับการออกอากาศ 5 วัน เริ่มตั้งแต่เวลา 00:01 น. ของวันดังกล่าว เนื่องจากได้รับร้องเรียนว่ามีเนื้อหารายการไม่เหมาะสมกระทบต่อความมั่นคง จนกระทั่งต่อมาในวันที่ 16 เมษายน ปีเดียวกัน สปริงเรดิโอชี้แจงว่าได้รับคำสั่งมาจากเลขาธิการ กสทช. และสปริงเรดิโอได้ดำเนินการสอบถามผู้เกี่ยวข้องรวมถึงตรวจสอบเทปรายการย้อนหลัง 5 วัน พบว่า ไม่มีรายการใดเข้าข่ายมีเนื้อหารายการไม่เหมาะสมกระทบต่อความมั่นคง ต่อมาในวันที่ 17 เมษายน ปีเดียวกัน มีการหารือกับเลขาธิการ กสทช. และ กสทช. อนุญาตให้สปริงเรดิโอออกอากาศตามปกติอีกครั้งในเวลา 12:00 น. ของวันเดียวกัน รวมระยะเวลาระงับออกอากาศ 4 วัน 11 ชั่วโมง 59 นาที 0 วินาที
วัคซีน MMR

วัคซีน MMR เป็นวัคซีนที่ใช้สำหรับสร้างภูมิคุ้มกันต่อโรคหัด คางทูม และหัดเยอรมัน เป็นวัคซีนผสมจากไวรัสมีชีวิตสายพันธุ์ที่ก่อโรคทั้งสามนี้ที่ถูกทำให้อ่อนกำลังลง ให้ด้วยการฉีดเข้าชั้นใต้ผิวหนัง ผลิตขึ้นครั้งแรกโดย Maurice Hilleman ขณะที่ทำงานที่บริษัท Merck
ส่วนใหญ่แล้ววัคซีน MMR จะถูกจัดให้เป็นวัคซีนมาตรฐานสำหรับเสริมภูมิคุ้มกันให้กับเด็กปกติครั้งแรกที่อายุประมาณ 1 ปี และครั้งที่ 2 ช่วงก่อนวัยเรียน (เช่น อายุประมาณ 4-5 ปี) โดยการฉีดครั้งที่ 2 จะช่วยกระตุ้นการเกิดภูมิคุ้มกันในผู้รับวัคซีนประมาณ 2-5% ที่มีภูมิขึ้นไม่มากพอหลังการรับวัคซีนครั้งแรก วัคซีนนี้ใช้แพร่หลายทั่วโลก ประมาณไว้ว่าตั้งแต่ออกใช้ครั้งแรกในช่วงต้นปี 1970s มีการให้วัคซีนนี้ไปแล้วประมาณห้าร้อยล้านครั้งในกว่า 100 ประเทศ
ปฏิบัติการรุกเบลโกรอด-ฮาร์คอฟ

ปฏิบัติการรุกเบลโกรอด-คาร์คอฟ,รหัสนามว่า ปฏิบัติการ Polkovodets Rumyantsev ,และได้เป็นที่รู้จักกันคือ ยุทธการที่คาร์คอฟครั้งที่ 4 เป็นการรุกรานของโซเวียตในการยึดเมืองคาร์คอฟ (ปัจจุบันคือคาร์คิฟ) และเบลโกรอดกลับคืนมาและทำลายกองทัพเยอรมันของกองทัพแพนเซอร์ที่ 4 และกองทัพDetachment Kempt ปฏิบัติการครั้งนี้ได้ใช้ชื่อของจอมพล Peter Rumyantsev ในช่วงหลังของศวตรรษที่ 18 และได้สร้างแนวรบโวโรเนชและสเต็ปป์ในส่วนทางตอนใต้ของตอกลิ่มที่เคิสก์
ปฏิบัติการได้เริ่มขึ้นในชั่วโมงก่อนของวันที่ 3 สิงหาคม ปี ค.ศ. 1943,โดยมีเป้าหมายในการติดตามต่อความประสบผลสำเร็จของโซเวียตในความพยายามป้องกันต้านทานกองทัพเยอรมันในปฏิบัติการซิทาเดล.การรุกรานได้รับสั่งการต่อกองทัพกลุ่มตอนใต้ในปีกทางเหนือ เมื่อ 23 สิงหาคม ปี ค.ศ. 1943. กองพลของโซเวียตจากแนวรบ Voronezh และ Steppe ได้ยึดคาร์คอฟมาจากกองทัพเยอรมันมาได้สำเร็จ นี่เป็นครั้งสุดท้ายที่เมืองคาร์คอฟถูกผลัดแย่งชิงกันระหว่างสงครามโซเวียต-เยอรมัน ปฏิบัติการครั้งนี้ได้นำไปสู่การถอยทัพของเยอรมันในยูเครนที่หลังแม่น้ำนีเปอร์,และเป็นการเปิดฉากของยุทธการที่เคียฟในช่วงฤดูใบไม้ร่วงในปี ค.ศ. 1943
อ็อสคาร์ เดียร์เลอวังเงอร์

อ็อสคาร์ เดียร์เลอวังเงอร์  เป็นเจ้าหน้าที่นายทหารเยอรมัน(เอ็สเอ็ส-โอเบอร์ฟือเรอร์)และอาชญากรสงคราม ผู้ทำหน้าที่เป็นผู้ก่อตั้งและผู้บัญชาการของหน่วยทหารนักโทษนาซีแห่งเอ็สเอ็สที่แสนเลวร้าย โหดเหี้ยม และป่าเถื่อน คือ กองพลน้อยเดียร์เลอวังเงอร์ ในช่วงสงครามโลกครั้งที่สอง ได้ทำหน้าที่ในโปแลนด์และที่อื่นๆในแนวรบด้านตะวันออก ชื่อของเขาได้เชื่อมโยงอย่างใกล้ชิดกับการก่ออาชญากรรมสงครามที่มีชื่อเสียงโด่งดังมากที่สุด เขายังได้ต่อสู้รบในสงครามโลกครั้งที่หนึ่ง ความขัดแย้งในช่วงหลังสงครามโลกครั้งที่หนึ่ง และสงครามกลางเมืองสเปน มีการรายงานว่าเขาได้เสียชีวิตในช่วงหลังสงครามโลกครั้งที่สอง ในขณะที่อยู่ภายใต้การดูแลของฝ่ายสัมพันธมิตร เห็นได้อย่างชัดเจนว่าถูกทำร้ายจนถึงแก่ความตายโดยทหารยาม แม้ว่าจะไม่มีหลักฐานใดๆที่นำไปสู่ทฤษฏีในการหลบหนีของเขา
เดียร์เลอวังเงอร์ได้ถูกบรรยายอย่างถาวรว่าเป็นบุคคลที่โหดร้ายอย่างมากที่สุดโดยนักประวัติศาสตร์และนักวิจัย รวมทั้งยังเป็น"นักฆ่าโรคจิตและปีศาจเด็ก"โดย Steven Zaloga, "ผู้นิยมซาดิสม์รุนแรง"โดย Richard Rhodes, "เป็นผู้เชียวชาญในการกำจัดและศรัทธาในลัทธิซาดิสม์และเนคโคฟีเลีย(การชอบมีเพศสัมพันธ์กับศพ)"โดย J. Bowyer Bell, และ "ผู้นิยมซาดิสม์และนิยมมีเพศสัมพันธ์กับศพ" by Bryan Mark Rigg ตามที่ Timothy Snyder ได้กล่าวไว้ว่า "ในทุกเขตสงครามทั้งหมดในสงครามโลกครั้งที่สอง มีไม่กี่แห่งที่สามารถเปรียบเทียบหรือเทียบเท่ากับความโหดร้ายของเดียร์เลอวังเงอร์ได้"
คุโจ เก็นชิ

คุโจ เก็นชิ (1770 – 26 มกราคม 1805) พระสนมในจักรพรรดิญี่ปุ่นโดยเป็นพระสนมองค์แรกและองค์เดียวใน จักรพรรดิชิโจ จักรพรรดิองค์ที่ 87
โดยเก็นชิได้เข้าถวายตัวเป็นพระสนมเมื่อ พ.ศ. 1784 แต่จักรพรรดิชิโจก็สวรรคตในปีต่อมา
เจ้าหญิงอะกิโกะ (พระราชธิดาในจักรพรรดิโกะ-โฮะริกะวะ)

เจ้าหญิงอะกิโกะ (1774 – 26 กันยายน 1789) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิโกะ-โฮะริกะวะ จักรพรรดิองค์ที่ 86 และเป็นพระเชษฐภคินีใน จักรพรรดิชิโจ จักรพรรดิองค์ที่ 87
เจ้าหญิงอะกิโกะสิ้นพระชนม์ในรัชสมัย จักรพรรดิโกะ-ซะงะ จักรพรรดิองค์ที่ 88 เมื่อวันที่ 26 กันยายน พ.ศ. 1789
ศูนย์ไซเบอร์กองทัพบก

ศูนย์ไซเบอร์กองทัพบก (ชื่อย่อ: ศซบ.ทบ.) เป็นหน่วยขึ้นตรงของกองทัพบกไทย อยู่ในส่วนบัญชาการ(ฝ่ายกิจการพิเศษ) โดยเมื่อวันที่ 1 พฤศจิกายน พ.ศ. 2559 พล.อ.เฉลิมชัย สิทธิสาท ผู้บัญชาการทหารบก (ผบ.ทบ.) เป็นประธานในพิธีเปิดแพรคลุมป้ายหน่วยอย่างเป็นทางการ ปัจจุบันมี พลตรี นิพัฒน์ เล็กฉลาด ดำรงตำแหน่ง ผู้อำนวยการศูนย์ไซเบอร์กองทัพบก
ประวัติ.
ปี 2537 กองทัพบก ได้จัดตั้งศูนย์สารสนเทศ ศูนย์ปฏิบัติการกองทัพบก 
ปี 2539 กองทัพบก ได้อนุมัติจัดตั้ง ศูนย์เทคโนโลยีทางทหารกองทัพบก 
ปี 2544 ได้มีประกาศอย่างเป็นทางการในการจัดตั้งศูนย์เทคโนโลยีทางทหารกองทัพบก ใช้อัตราเฉพาะกิจหมายเลข 2900 เมื่อ 11 พฤษภาคม 2544 จึงได้ถือกำหนดให้เป็นวันสถาปนาของหน่วย
1 ตุลาคม 2559 กองทัพบกได้แปรสภาพหน่วย ศูนย์เทคโนโลยีทางทหาร เป็น ศูนย์ไซเบอร์กองทัพบก และปรับสายการบังคับบัญชา เป็น หน่วยขึ้นตรงกองทัพบก 
การจัด.
สำหรับหน่วยขึ้นตรงของศูนย์ไซเบอร์กองทัพบกได้แก่
นฏราจรรโกยิล (จิตัมปรัม)

ติลไลนฏราชรรโกยิล  หรือ จิตัมปรัมนฏราจรรโกยิล  เป็นโบสถ์พราหมณ์บูชาพระศิวนาฏราช ตั้งอยู่ที่จิตัมปรัม รัฐทมิฬนาฑู ประเทศอินเดีย ชื่อธิลไลเป็นชื่อเดิมของเมืองในสมัยที่เทวาลัยสร้างขึ้น ชื่อจิตัมปรัมซึ่งเป็นชื่อเมืองและชื่อของเทวาลัยนั้นหมายถึง "ช่วงแห่งการตื่นรู้" สถาปัตยกรรมของเทวาลัยเป็นสัญลักษณ์แทนความเชื่อมต่อระหว่างศิลปะกับจิตวิญญาณ กับกิจกรรมเชิงสร้างสรรค์และพระเป็นเจ้า เทวาลัยยังเป็นที่รู้จักจากประติมากรรมแสดงการร่ายรำ 108 ท่าจาก "นาฏยศาสตร์" ของภรตมุณี ซึ่งเป็นพื้นฐานของการร่ายรำภรตนาฏยัมของอินเดีย
ฝันรักฝันสลาย

ฝันรักฝันสลาย เป็นละครโทรทัศน์ไทยแนวชีวิต, รัก, ตลก, โลดโผน สร้างโดย บริษัท ยูม่า 99 จำกัด ในปี พ.ศ. 2560 โดยผู้จัด ยุวดี ไทยหิรัญ สร้างจากบทประพันธ์โดย วิลักษณา นำแสดงโดย นาวิน เยาวพลกุล,ลัลณ์ลลิน เตจะสา เวศซ์เริ่มออกอากาศตอนแรกวันที่ 13 กรกฎาคม พ.ศ. 2560–22 สิงหาคม พ.ศ. 2560 ทุกวันจันทร์ถึงพฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทางสถานีวิทยุโทรทัศน์ไทยทีวีสีช่อง 3 บทประพันธ์-บทโทรทัศน์โดย วิลักษณา กำกับการแสดงโดย ชูชัย องอาจชัย ต่อจากละครแผนร้ายลงท้ายว่ารัก 
เรื่องย่อ.
ณ หมู่บ้านแร้นแค้น นอกแผ่นดินไทย เหมยลี่ (ลัลณ์ลลิน เตจะสา เวศซ์) และหญิงสาวในหมู่บ้านเกือบ 10 คน วางแผนเตรียมตัวที่จะหลบหนีออกนอกประเทศเพื่อไปอเมริกา เพราะต้องการมีชีวิตใหม่ที่ดีกว่าเก่า โดยมี เจียง (ศรัณยู ประชากริช) หนุ่มบ้านเดียวกันที่ไปปักหลักอยู่ในเมืองไทยอาสาเป็นนายหน้าพาทุกคนหลบหนีออกนอกประเทศ
นักแสดง.
ร้อยตำรวจเอกหนุ่มรูปหล่อมาดขรึมวัย 32 ปี ผู้ยึดมั่นในความถูกต้องหัวหน้าทีม ตามจับแก๊งค์ลูกหมูหรือขบวนการการค้ามนุษย์ข้ามชาติ
สาวน้อยต่างด้าวผู้ใสซื่อวัย 20 ปี ขยัน อดทน กตัญญูใฝ่ฝันอยากจะไปทำงานที่อเมริกาเพื่อหนีความยากจนที่แผ่นดินใหญ่บ้านเกิด เพราะต้องการมีชีวิตความเป็นอยู่ที่ดีขึ้น
หนุ่มต่างด้าวจากแผ่นดินใหญ่ผู้ภักดีวัย 28 ปี มีความขยันอดทนสู้งานเพื่อจะเก็บเงินไปอเมริกาอย่างที่ฝันไว้ จึงแอบลักลอบมาเป็นแรงงานเถื่อนทำงานร้านอาหารในเมืองไทย
ตำรวจสาววัย 24 ปี สวยเก่งมีความมั่นใจในตัวเองสูง หลงรักปกรณ์ หมวดออมอยากสานต่ออุดมการณ์ของพ่อที่ตายในหน้าที่เธอจึงมาสมัครงานอยู่ในทีมเดียวกับผู้กองปกรณ์
ตำรวจหนุ่มวัย 35 ปี เยือกเย็น อำมหิต เป็นมือสังหารคอยกวาดล้างคนที่ลักลอบหนีออกจากแผ่นดินใหญ่
มาเฟียใหญ่วัย 40 ปี หัวหน้าแก๊งค์ลูกหมูที่ลักลอบค้ามนุษย์ในเมืองไทยเป็นคนโหดเหี้ยม
สาวน้อยหน้าหมวย วัย 19 ปี ลูกสาวของอาแปะชิงชาย ผู้ดูแลศาลเจ้า กิมลั้งแอบหลงรักชาง เป็นคนเจ้าแผนการ ไม่ยอมคน และเธอพร้อมจะทำทุกวิถีทาง เพื่อที่จะไม่ยอมให้ใครมายุ่งกับชาง 
สาวสวยอ่อนหวานวัย 26 ปี ทำงานอยู่ในสถานทูต สาวข้างบ้านที่แอบหลงรักปกรณ์
นายหน้าค้ามนุษย์จากแผ่นดินใหญ่เครือข่ายของหมงลูกหมูเป็นคนเจ้าเล่ห์
ตำรวจหนุ่มมาดกวนจอมทะเล้นวัย 30 ปีลูกน้องคนสนิทของผู้กองปกรณ์
นายหน้าค้ามนุษย์ในไทยเครือข่ายของหมงลูกหมู
นายตำรวจชั้นผู้ใหญ่วัย 55 ปี หัวหน้าหน่วยศูนย์ปราบปรามการค้ามนุษย์
ตำรวจหญิงอยู่หน่วยปราบปรามการค้ามนุษย์
แม่ของผู้กองปกรณ์ ที่อยากให้ลูกเป็นแฟนกับ เก๋ สาวข้างบ้าน
พ่อของกิมลั้ง ชายผู้ดูแลศาลเจ้าที่ชางแอบมาอาศัยอยู่
หนุ่มต่างด้าวเพื่อนของชาง
หนุ่มต่างด้าวเพื่อนของชาง
นักแสดงรับเชิญ.
ยายของเหมยลี่ที่แผ่นดินใหญ่ แต่ถูกฆ่าตายจากฝีมือของผู้กองอู๋
เจ้าของร้านอาหารที่ชางทำงานอยู่
ตำรวจหนุ่มใหญ่ที่มาจัดการกวาดล้างคนที่ลักลอบหนีออกจากแผ่นดินใหญ่และตามมาจับตัวเหมยลี่ไปจากบ้านของผู้กองปกรณ์โดยตั้งข้อหาให้กับเหมยลี่ ฟานในข้อหาหนีออกนอกประเทศด้วยการค้าประเวณีโดยการประหารชีวิต
ยุทธการที่เคียฟ (ค.ศ. 1943)

ยุทธการที่เคียฟครั้งที่สอง เป็นปฏิบัติการเชิงยุทธศาสตร์สามด้านโดยกองทัพแดงและเป็นหนึ่งในปฏิบัติการของการโจมตีโต้กลับโดยกองทัพเวร์มัคท์ซึ่งเกิดขึ้นในระหว่างวันที่ 3 ตุลาคม ถึงวันที่ 22 ธันวาคม ค.ศ. 1943
ภายหลังจากยุทธการที่เคิสก์,กองทัพแดงได้เริ่มปฏิบัติการรุกเบลโกรอด-คาร์คอฟ,ในการผลักดันกองทัพกลุ่มตอนใต้ของเยอรมันภายใต้การบัญชาการของเอริช ฟอน มันชไตน์ให้กลับไปยังแม่น้ำนีเปอร์ กองบัญชาการสูงสุดของโซเวียต,ได้สั่งให้แนวรบส่วนกลางและแนวรบโวโรเนชในการบังคับให้ก้าวข้ามนีเปอร์ เมื่อครั้งนี้ได้ประสบความสำเร็จในเดือนตุลาคม,ความพยายามได้ส่งมอบไปยังแนวรบยูเครนที่ 1 ด้วยได้รับการสนับสนุนจากแนวรบยูเครนที่ 2 แนวรบยูเครนที่ 1 ภายใต้การบัญชาการโดยนิโคไล วาตูติน สามารถรักษาหัวสะพานทางเหนือและใต้ของเคียฟ
ไทระ โนะ มุเนะโกะ

ไทระ โนะ มุเนะโกะ (ไม่ทราบวันเกิด – 7 พฤศจิกายน 1851) นางสนองพระโอษฐ์ และพระสนมในจักรพรรดิญี่ปุ่นจาก ตระกูลไทระ ตระกูลซะมุไรที่เคยก้าวขึ้นมามีอำนาจในราชสำนักโดยเป็นนางสนองพระโอษฐ์และพระสนมใน จักรพรรดิโกะ-ซะงะ จักรพรรดิองค์ที่ 87 และเป็นพระมารดาใน เจ้าชายมุเนะตะกะ พระราชโอรสองค์ที่ 3 และโชกุนลำดับที่ 6 แห่งรัฐบาลโชกุนคะมะกุระ
เจ้าชายฮิซาอากิ

เจ้าชายฮิซาอากิ (19 ตุลาคม ค.ศ. 1276 – 16 พฤศจิกายน ค.ศ. 1328; ดำรงตำแหน่ง ค.ศ. 1289–1308) มีอีกพระนามว่า เจ้าชายฮิซาอากิระ เป็นเจ้าชายแห่งราชวงศ์ญี่ปุ่นและโชกุนลำดับที่ 8 แห่งรัฐบาลโชกุนคามากูระ ดำรงตำแหน่งช่วง ค.ศ. 1289 – 1308 และเป็นพระบิดาของเจ้าชายโมริกูนิ โชกุนองค์ถัดมา
เจ้าชายฮิซาอากิประสูติเมื่อวันที่ 19 ตุลาคม พ.ศ. 1819 ที่ พระราชวังหลวงเฮอัง เป็นพระราชโอรสในจักรพรรดิโกะ-ฟูกากูซะ และพระอนุชาในจักรพรรดิฟูชิมิ เมื่อเจ้าชายโคเรยาซุ โชกุนลำดับที่ 7 ถูกปลดออกจากตำแหน่งภายหลังจากที่พยายามก่อกบฏแต่ไม่สำเร็จทางราชสำนักจึงส่งเจ้าชายฮิซาอากิพระชนมายุเพียง 13 พรรษามาเป็นโชกุน
รัสเซียนวอลเลย์บอลซูเปอร์ลีก

รัสเซียนวอลเลย์บอลซูเปอร์ลีก  เป็นลีกวอลเลย์บอลชายระดับสูงสุดของประเทศรัสเซีย ก่อตั้งขึ้นในปี ค.ศ. 1992 และมีการพิจารณาให้ดำเนินการต่อจากสหภาพโซเวียต โดยก่อตั้งขึ้นในปี ค.ศ. 1933
เจ้าหญิงอาลียะฮ์ บินต์ อัลฮุซัยน์

เจ้าหญิงอาลียะฮ์ บินต์ อัลฮุซัยน์  เป็นพระราชธิดาพระองค์ใหญ่และพระองค์แรกในจำนวนพระบุตรทั้ง 11 ใน สมเด็จพระราชาธิบดีฮุซัยน์แห่งจอร์แดน ประสูติแต่ เจ้าหญิงดีนา บินต์ อับดุลฮะมีด เป็นพระราชภคินีร่วมพระราชบิดาใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงเสกสมรสกับ มูฮัมเหม็ด อัล-ซาอิล มีพระบุตร 3 คน
เจ้าหญิงอาอิชะฮ์ บินต์ อัลฮุซัยน์

เจ้าหญิงอาอิชะฮ์ บินต์ อัลฮุซัยน์ (ประสูติวันที่ 23 เมษายน ค.ศ. 1968) เป็นพระขนิษฐาของสมเด็จพระราชาธิบดีอับดุลลอฮ์ที่ 2 แห่งจอร์แดนและพระภคินีฝาแฝดของเจ้าหญิงซัยน์ ทรงเป็นพระราชธิดาในสมเด็จพระราชาธิบดีฮุซัยน์แห่งจอร์แดน ประสูติแต่เจ้าหญิงมูนา อัลฮุซัยน์
ชีวิตส่วนพระองค์.
ในวันที่ 27 มกราคม ค.ศ. 2016 เจ้าหญิงอาอิชะฮ์อภิเษกสมรสกับอัชร็อฟ บานาโยตี ซึ่งเคยมีชื่อว่าเอ็ดเวิร์ด บานาโยตี และก่อนหน้านั้นอีกว่า เออร์เนสต์ แอนเดอร์สัน (Ernest Anderson. หลังเข้ารับอิสลามจึงใช้ชื่อ อัชร็อฟ บานาโยตี แต่ทั้งคู่หย่ากันในเดือนกรกฎาคม ค.ศ. 2016
พรีเมียร์ลีกเอเชียโทรฟี ฤดูกาล 2017

พรีเมียร์ลีกเอเชียโทรฟี ฤดูกาล 2017 เป็นการแข่งขันครั้งที่ 8 ของ พรีเมียร์ลีกเอเชียโทรฟี. คริสตัล พาเลซ, ลิเวอร์พูล, เลสเตอร์ซิตี และ เวสต์บรอมมิช อัลเบียน เข้าร่วมการแข่งขันสำหรับพรีเมียร์ลีกเอเชียโทรฟี. ครั้งนี้จัดขึ้นที่ฮ่องกงที่ สนามกีฬาฮ่องกง ตั้งแต่วันที่ 19–22 กรกฎาคม พ.ศ. 2560. นี่เป็นครั้งแรกที่มีสี่ทีมจากพรีเมียร์ลีกเข้าร่วมและด้วยเหตุนี้จึงไม่มีทีมจากประเทศเจ้าภาพเข้าร่วมการแข่งขันในครั้งนี้.
ผลการแข่งขัน.
รอบรองชนะเลิศ.
"เวลาคิก-ออฟทั้งหมดเป็นเวลาท้องถิ่น" (UTC+08:00).
การจำหน่ายตั๋ว.
สำหรับแมตช์เดย์แรกของทัวร์นาเมนต์นี้ (19 กรกฎาคม), ราคาตั๋วเข้าชมเกมนี้ในดอลลาร์ฮ่องกง (ด้วยการเก็งกำไรทั้งหมดของราคาค่าตั๋วอังกฤษ) มี: $180 (£18), $300 (£30), $360 (£36), $420 (£42), $600 (£60), ในขณะที่แมตช์เดย์ที่สอง (22 กรกฎาคม), ราคาค่าตั๋วมี: $240 (£24), $360 (£36), $480 (£48), $540 (£54), $720 (£72).
การจำหน่ายตั๋วเริ่มต้นตั้งแต่วันที่ 2 มิถุนายน พ.ศ. 2560 ผ่านทางออนไลน์ที่เว็บไซต์ www.cityline.com. ตั๋วเข้าชมทั้งหมดได้ถูกจำหน่ายหมดเกลี้ยงภายในวันเดียว.
เอาดีคัพ 2017

เอาดีคัพ 2017 เป็นครั้งที่ 5 ของ เอาดี้คัพ, ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นที่ อัลลิอันซ์อาเรนา ใน มิวนิก, ประเทศเยอรมนี. โดยมีทีมเจ้าภาพจัดการแข่งขันและเป็นทีมชนะเลิศเมื่อปี ค.ศ. 2015 บาเยิร์นมิวนิก, ทีมจากสเปน อัตเลติโกเดมาดริด, ทีมจากอังกฤษ ลิเวอร์พูล, และจากอิตาลี นาโปลี
นัด.
"เวลาทั้งหมดเป็นเวลาท้องถิ่น (เวลาออมแสงยุโรปกลาง)."
ผู้เล่นในฟุตบอลชิงถ้วยพระราชทานคิงส์คัพ ครั้งที่ 45

ฟุตบอลชิงถ้วยพระราชทานคิงส์คัพ ครั้งที่ 45 เป็นการแข่งขันฟุตบอลระดับนานาชาติที่กำลังจะจัดขึ้นที่ประเทศไทยตั้งแต่วันที่ 14 ถึง 16 กรกฎาคม พ.ศ. 2560. 4 ทีมชาติที่รวมอยู่ในทัวร์นาเมนต์ซึ่งได้ประสงค์ที่จะลงทะเบียนผู้เล่น 23 คน.
เบลารุส.
ผู้ฝึกสอน: Igor Kriushenko
ต่อไปนี้คือ 22 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 เมื่อวันที่ 10 กรกฎาคม พ.ศ. 2560.
บูร์กินาฟาโซ.
ผู้ฝึกสอน: Paulo Duarte
ต่อไปนี้คือ 20 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 .
เกาหลีเหนือ.
ผู้ฝึกสอน: Jørn Andersen
ต่อไปนี้คือ 22 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 .
ไทย.
ผู้ฝึกสอน: มิลอวัน ราเยวัตส์
ต่อไปนี้คือ 23 ผู้เล่นที่ถูกเรียกตัวสำหรับฟุตบอลชิงถ้วยพระราชทานคิงส์คัพ ครั้งที่ 45 เมื่อวันที่ 4 กรกฎาคม พ.ศ. 2560.
เจเนราลิสซีโมแห่งสหภาพโซเวียต

จอมพลสูงสุดแห่งสหภาพโซเวียต ("Generalissimus Sovétskogo Soyuza") เป็นยศทหารที่ถูกเสนอเมื่อวันที่ 27 มิถุนายน 1945 โดยมีลักษณะคล้ายคลึงกับยศทหารในยุคกองทัพจักรวรรดิรัสเซีย โดยมอบให้กับโจเซฟ สตาลิน หลังสงครามโลกครั้งที่สองยุติลง แต่ถึงแม้ว่าสตาลินจะไม่ได้ใช้ยศนี้อย่างเป็นทางการ ยศนี้ก็ยังถือว่าเป็นยศทหารที่สูงที่สุดในสหภาพโซเวียต
แหล่งข้อมูลอื่น.
 <ns>10</ns>
 <id>867570</id>
 <revision>
 <id>11314596</id>
 <parentid>11208483</parentid>
 <timestamp>2024-02-05T13:11:37Z</timestamp>
 <contributor>
 <username>BeckNoDa</username>
 <id>198741</id>
 </contributor>
 <origin>11314596</origin>
 <model>wikitext</model>
 <format>text/x-wiki</format>
เจ้าชายคูนิโยชิ

เจ้าชายคูนิโยชิ (1843 – 23 เมษายน 1869) เป็นพระราชโอรสองค์ที่สามของจักรพรรดิโกะ-นิโจจากสายราชสกุลไดกากูจิ พระองค์เป็นเจ้าชายรัชทายาทของจักรพรรดิโกไดโงะ พระปิตุลา (อา) ของพระองค์ แต่ไม่ได้ขึ้นสืบราชบัลลังก์ พระองค์เป็นผู้ก่อตั้งราชสกุล คิเดระ-โนะ-มิยะ
เมื่อเจ้าชายทะกะฮะรุผู้เป็นพระปิตุลา (อา) ขึ้นสืบราชบัลลังก์เป็น จักรพรรดิโกะ-ไดโงะ จักรพรรดิองค์ที่ 96 ใน พ.ศ. 1861 ก็ได้สถาปนาเจ้าชายคูนิโยชิขึ้นเป็นรัชทายาทและในวันที่ 10 ธันวาคม พ.ศ. 1862 พระองค์ได้เข้าพิธีอภิเษกกับ เจ้าหญิงไบชิ พระราชธิดาในจักรพรรดิโกะ-อุดะซึ่งเป็นพระปิตุจฉาและสถาปนาเจ้าหญิงไบชิเป็นเจ้าหญิงพระชายา
เจ้าชายคูนิโยชิสิ้นพระชนม์เมื่อวันที่ 23 เมษายน พ.ศ. 1869 หลังจากนั้นจักรพรรดิโกะ-ไดโงะก็ได้สถาปนาพระโอรสองค์ใหญ่ในเจ้าชายคูนิโยชิที่ประสูติแต่พระสนมขึ้นเป็นรัชทายาทสืบต่อมา
กีฬากระโดดน้ำในซีเกมส์ 2017

กีฬากระโดดน้ำในซีเกมส์ 2017 จัดขึ้นที่สนามกีฬาทางน้ำบูกิตจาลิล เมืองบูกิตจาลิล, ประเทศมาเลเซีย
ประเทศที่เข้าร่วมการแข่งขัน.
<templatestyles src="Div col/styles.css"/>
ตารางเหรียญรางวัล.
<templatestyles src="Legend/styles.css" />  ประเทศเจ้าภาพ
บิเซนเต อิบอร์รา

บิเซนเต อิบอร์รา เด ลา ฟูเอนเต (เกิดวันที่ 16 มกราคม ค.ศ. 1988) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับให้กับเลบันเต สโมสรในเซกุนดาดิบิซิออน จากการยืมตัวมาจากบิยาร์เรอัล 
อิบอร์รา เริ่มต้นอาชีพนักฟุตบอลกับทีมเยาวชนของเลบันเต แล้วจึงได้ขึ้นมาเล่นกับทีมชุดสำรอง ในปี ค.ศ. 2007 โดยลงเล่นในเซกุนดาดิบิซิออน เบ 17 นัดแล้วจึงถูกดึงขึ้นสู่ทีมชุดใหญ่ในปีถัดมา โดยเขาลงเล่น 188 นัดให้กับทีม พร้อมกับทำ 12 ประตู และพาทีมเลื่อนชั้นสู่ลาลิกา ในฤดูกาล 2009–10 ก่อนย้ายทีมสู่เซบิยา ในปี ค.ศ. 2013 ช่วยให้ทีมคว้าแชมป์ยูฟ่ายูโรปาลีกสามสมัย รวมถึงเข้าชิงชนะเลิศโกปาเดลเรย์ ในฤดูกาล 2015–16 โดยเขาลงเล่น 173 นัดพร้อมกับทำ 30 ประตูให้กับทีมแล้วจึงย้ายสู่เลสเตอร์ซิตี ในประเทศอังกฤษ ในเดือนกรกฎาคม ค.ศ. 2017 โดยลงเล่น 37 นัดและทำ 4 ประตูให้กับทีม เขาย้ายกลับสู่บิยาร์เรอัล ในปี ค.ศ. 2019 และพาทีมเข้าชิงชนะเลิศ ยูฟ่ายูโรปาลีก ในปี ค.ศ. 2021
เฆซุส บาเยโฆ

เฆซุส บาเยโฆ ลาซาโร (เกิด 5 มกราคม ค.ศ. 1997) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กและแบ็คซ้าย , แบ็คขวาให้กับเรอัลมาดริดในลาลีกาสเปน
สึโยมงอิง โนะ อิสึโกะ

สึโยมงอิง โนะ อิสึโกะ (1894 – 14 กุมภาพันธ์ 1950) นางกำนัลในจักรพรรดิญี่ปุ่นมีชื่อเมื่อแรกเกิดว่า ทะกะโกะ โดยเป็นนางกำนัลใน จักรพรรดิโกะ-เอ็งยู จักรพรรดิผู้อ้างสิทธิ์องค์ที่ 5 แห่งราชสำนักเหนือและเป็นพระราชมารดาใน จักรพรรดิโกะ-โคะมะสึ จักรพรรดิผู้อ้างสิทธิ์องค์ที่ 6 และจักรพรรดิองค์ที่ 100
ผู้เล่นในฟุตบอลชิงถ้วยพระราชทานคิงส์คัพ ครั้งที่ 44

ฟุตบอลชิงถ้วยพระราชทานคิงส์คัพ ครั้งที่ 44 เป็นการแข่งขันฟุตบอลระดับนานาชาติที่จัดขึ้นที่ประเทศไทยตั้งแต่วันที่ 3 ถึง 6 มิถุนายน พ.ศ. 2559 โดยมี 4 ทีมชาติในทัวร์นาเมนต์ซึ่งจะลงทะเบียนผู้เล่นทั้งหมด 23 คน ประกอบไปด้วยผู้รักษาประตูสามคน ผู้เล่นที่มีรายชื่อจะมีสิทธิ์เข้าร่วมในการแข่งขัน
ไทย.
ต่อไปนี้คือ 23 ผู้เล่นที่ถูกเรียกตัวเข้าสู่ทีมสำหรับ ฟุตบอลชิงถ้วยพระราชทานคิงส์คัพ ครั้งที่ 44
สหรัฐอาหรับเอมิเรตส์.
ต่อไปนี้คือ 23 ผู้เล่นที่ถูกเรียกตัวเข้าสู่ทีมสำหรับ ฟุตบอลชิงถ้วยพระราชทานคิงส์คัพ ครั้งที่ 44
จอร์แดน.
ต่อไปนี้คือ 23 ผู้เล่นที่ถูกเรียกตัวเข้าสู่ทีมสำหรับ ฟุตบอลชิงถ้วยพระราชทานคิงส์คัพ ครั้งที่ 44
"การลงสนามและประตูได้รับการแก้ไขเมื่อวันที่ 5 มิถุนายน 2559 หลังจบเกมในนัดที่พบกับ ไทย".
กีฬาฟุตบอลในซีเกมส์ 2017

การแข่งขันฟุตบอลในกีฬาซีเกมส์ 2017 ครั้งที่ 29 จัดขึ้นที่กัวลาลัมเปอร์, ชาห์อาลัม และ เซอลาโงร์ มาเลเซีย การมอบเหรียญรางวัลจะมีขึ้นสำหรับการแข่งขันประเภททีมชายและทีมหญิง
สนามแข่งขัน.
ห้าสนามแข่งขันในสามเมืองที่แตกต่างกันจะถูกใช้ในทัวร์นาเมนต์. 
สนามกีฬาฟุตบอลกัวลาลัมเปอร์ จะเป็นหนึ่งในสนามแข่งขันดั้งเดิมสำหรับการแข่งขันฟุตบอล, จนกระทั่งถูกแทนที่โดย สนามกีฬาเซอลาโงร์ ในเดือนกรกฎาคม 2560 เนื่องมาจากสภาพที่ไม่น่าพอใจในการปรับปรุงสนาม.
ประเทศที่เข้าร่วม.
ชาติที่เข้าร่วมการแข่งขัน.
<templatestyles src="Div col/styles.css"/>
สนธิสัญญาห้ามอาวุธนิวเคลียร์

สนธิสัญญาห้ามอาวุธนิวเคลียร์  เป็นความตกลงระหว่างประเทศที่มีผลผูกพันตามกฎหมายเพื่อห้ามอาวุธนิวเคลียร์ นำไปสู่การทำลายสิ้นซึ่งอาวุธดังกล่าว การเจรจาสนธิสัญญาฯ เริ่มในสหประชาชาติในเดือนมีนาคม 2560 และกินเวลาตั้งแต่วันที่ 15 มิถุนายนถึง 7 กรกฎาคม 2560 ตามญัตติที่สมัชชาใหญ่แห่งสหประชาชาติรับรองในเดือนธันวาคม 2559 สนธิสัญญาฯ ผ่านการออกเสียงลงคะแนนในวันที่ 7 กรกฎาคม 2560 โดย 122 ประเทศออกเสียงสนับสนุน 1 ประเทศงดออกเสียง และ 1 ประเทศคัดค้าน รัฐอาวุธนิวเคลียร์ทุกรัฐคว่ำบาตรการประชุมนำสู่สนธิสัญญาดังกล่าว ตลอดจนสมาชิกองค์การสนธิสัญญาป้องกันแอตแลนติกเหนือทุกประเทศ
กีฬาฟุตบอลในซีเกมส์ 2017 – ทีมชาย

การแข่งขัน ฟุตบอลชาย ในกีฬา ซีเกมส์ 2017 จะจัดขึ้นที่ ประเทศมาเลเซีย ในเดือนสิงหาคม 2560 ในทัวร์นาเมนต์นี้มีทั้งหมด 11 ทีมจากชาติในเอเชียตะวันออกเฉียงใต้จะลงเล่นในประเภททีมชาย
นอกจากเมืองเจ้าภาพของ กัวลาลัมเปอร์, แต่ละนัดจะยังลงเล่นใน ชาห์อาลัม และ เซอลาโงร์
จำกัดอายุสำหรับทีมชายไว้ที่อายุไม่เกิน 23 ปี, เช่นเดียวกับลิมิตอายุในการแข่งขันฟุตบอลใน โอลิมปิกเกมส์
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลชาย:
ประเทศที่เข้าร่วมการแข่งขัน.
ด้านล่างนี้คือสิบเอ็ดทีมที่เข่าร่วมสำหรับการแข่งขัน
<templatestyles src="Div col/styles.css"/>
สนามแข่งขัน.
ทัวร์นาเมนต์จะจัดขึ้นในห้าสนามแข่งขันผ่านสามเมือง:
สนามกีฬาฟุตบอลกัวลาลัมเปอร์ จะเป็นหนึ่งในสนามแข่งขันดั้งเดิมสำหรับการแข่งขันฟุตบอล, จนกระทั่งถูกแทนที่ สนามกีฬาเซอลาโงร์ ในเดือนกรกฎาคม 2560 เนื่องมาจากสภาพที่ไม่น่าพอใจในการปรับปรุงสนาม.
ผู้เล่น.
ทัวร์นาเมนต์ทีมชายจะเป็นทัวร์นาเมนต์นานาชาติที่มีอายุไม่เกิน 22 ปี (เกิดก่อนหรือหลังวันที่ 1 มกราคม 2538), กับจำนวนผู้เล่นที่มีอายุเกินได้สูงสุดถึงสามคนได้รับอนุญาต, ในขณะที่ไม่มีข้อจำกัดเรื่องอายุสำหรับทีมหญิง.
การจับสลาก.
การจับสลากสำหรับทัวร์นาเมนต์ได้จัดขึ้นเมื่อวันที่ 8 กรกฎาคม พ.ศ. 2560 ที่โรงแรมเรเนสซ็องส์ กัวลาลัมเปอร์, กัวลาลัมเปอร์, ประเทศมาเลเซีย.
รอบแพ้คัดออก.
<onlyinclude></onlyinclude>
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
กีฬาฟุตบอลในซีเกมส์ 2017 – ทีมหญิง

การแข่งขัน ฟุตบอลหญิง ในกีฬา ซีเกมส์ 2017 จะจัดขึ้นที่ ประเทศมาเลเซีย ตั้งแต่วันที่ 20 ถึง 28 สิงหาคม 2560. 5 ทีมจะเข้าร่วมในรูปแบบพบกันหมด.
และที่สำคัญก็คือไม่มีข้อจำกัดเรื่องอายุสำหรับทีมหญิง.
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลหญิง:
ประเทศที่เข้าร่วมการแข่งขัน.
ด้านล่างนี้คือสิบเอ็ดทีมที่เข้าร่วมสำหรับการแข่งขัน
<templatestyles src="Div col/styles.css"/>
สนามแข่งขัน.
ทัวร์นาเมนต์จะจัดขึ้นในสองสนาม:
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หนามพุงดอ

หนามพุงดอ (ชื่อวิทยาศาสตร์: "Azima sarmentosa") หรือ ปิ๊ดเต๊าะ (ภาคเหนือ) หรือ พุงดอ (ภาคกลาง) เป็นพืชในวงศ์ Salvadoraceae ลักษณะเป็นไม้พุ่มรอเลื้อย กิ่งมักห้อยลง ยาว 2-4 เมตร แยกเพศต่างต้น มีหนามแหลม 1-2 อันตามซอกใบ มีหูใบขนาดเล็ก 2 อัน รูปลิ่มแคบ ใบเรียงตรงข้ามรูปรี รูปไข่กว้างหรือกลม ยาว 2-6 เซนติเมตร ปลายใบแหลมหรือเป็นติ่งคล้ายหนาม ดอกออกเป็นช่อแบบแยกแขนง ยาวได้ถึง 25 เซนติเมตร ดอกสีเหลืองอมเขียว ดอกเพศผู้เกือบไร้ก้าน ออกหนาแน่น กลีบเลี้ยงรูประฆังมี 4 กลีบ กลีบดอกมี 4 กลีบ ยาวกว่ากลีบเลี้ยงเล็กน้อย เกสรเพศผู้ 4 อัน เรียงสลับกับกลีบดอก ไม่มีรังไข่ที่เป็นหมัน ดอกเพศเมียขนาดเล็กกว่าดอกเพศผู้เล็กน้อย รังไข่มี 2 ช่อง ก้านเกสรเพศเมียสั้น ยอดเกสรจัก 2 พู ผลสดกลม เส้นผ่านศูนย์กลาง 5-6 มิลลิเมตร ภายในเมล็ดมี 1-3 เมล็ด ผลอ่อนมีสีเขียวอ่อนปนเหลือง เมื่อสุกมีสีขาวขุ่น
หนามพุงดอมีถิ่นกำเนิดในกัมพูชา, มาเลเซีย, พม่า, ฟิลิปปินส์และเวียดนาม รากมีสรรพคุณแก้พิษ
มูนา กรุดท์

มูนา กรุดท์ (6 เมษายน ค.ศ. 1971 –) เป็นอดีตนางงามจักรวาลจากประเทศนอร์เวย์ เธอได้รับตำแหน่งมิสนอร์เวย์ในปี 1990 และเป็นตัวแทนของประเทศนอร์เวย์เข้าประกวดนางงามจักรวาล 1990 ที่จัดขึ้นในลอสแอนเจลิส, รัฐแคลิฟอร์เนีย, สหรัฐ
มูนา กรุดท์ได้รับการจัดอันดับให้เป็นหนึ่งในผู้เข้าประกวดที่มีความโดดเด่นมากที่สุดของการประกวด ในช่วงท้ายของการประกวดเธอได้รับตำแหน่งนางงามจักรวาล 1990 และเป็นนางงามจักรวาลคนแรกของประเทศนอร์เวย์ 
ปัจจุบันเธอเป็นบรรณาธิการของนิตยสารแฟชันสำหรับงานแต่งงานในประเทศนอร์เวย์ เธอแต่งงานแล้วและมีลูก 2 คน
กีฬาแบดมินตันในซีเกมส์ 2017

กีฬาแบดมินตันในซีเกมส์ 2017 จะจัดขึ้นที่สนามกีฬาในร่มปูตรา ในเมือง บูกิตจาลิล, ประเทศมาเลเซีย ระหว่างวันที่ 23–30 สิงหาคม การแข่งขันมีทั้งหมด 7 ประเภท ได้แก่ ชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม
ประเทศที่เข้าร่วมการแข่งขัน.
<templatestyles src="Div col/styles.css"/>
ผู้ได้รับเหรียญรางวัล.
ตารางเหรียญรางวัล.
<templatestyles src="Legend/styles.css" />  ชาติเจ้าภาพ
อีเอดา มาเรีย วาร์กัส

อีเอดา มาเรีย บรุตตู วาร์กัส (31 ธันวาคม ค.ศ. 1944 –) เป็นนักแสดงและนางงามชาวบราซิลที่ครองตำแหน่งนางงามจักรวาล 1963 ที่ ไมแอมีบีช, รัฐฟลอริดา, สหรัฐ ก่อนหน้านี้เธอได้รับตำแหน่งมิสบราซิล 1963 และได้สวมมงกุฎจากมาเรีย โอลีเวีย เรโบซัส มิสบราซิล 1962 เธอเป็นนางงามคนแรกของประเทศบราซิลที่ชนะการประกวดนางงามระดับนานาชาติ
หลังจากที่อาศัยอยู่ในไมแอมีเป็นระยะเวลา 5 ปี วาร์กัสกลับมายังประเทศบ้านเกิดของเธออีกครั้งในฐานะพลเมืองถาวร และในปี ค.ศ. 1968 มาร์ตา วัสกงแซสลุสจากซัลวาดอร์เป็นนางงามจักรวาลคนที่ 2 ของประเทศบราซิล
กองกำลังพิเศษมาซิโดเนียเหนือ

กองกำลังพิเศษมาซิโดเนีย  หรือที่เรียกกันว่า หมาป่าแห่งกองทัพ คือหน่วยปฏิบัติการพิเศษของกองทัพแห่งสาธารณรัฐมาซิโดเนีย ภายใต้การบัญชาการของฝ่ายปฏิบัติการพิเศษ ถูกสร้างขึ้นเมื่อวันที่ 1 มีนาคม พ.ศ. 2537 กองกำลังพิเศษมาซิโดเนียมีส่วนรับผิดชอบในการปกป้องอธิปไตยและความสมบูรณ์ของดินแดนมาซิโดเนียจากต่างชาติ กองกำลังพิเศษมาซิโดเนียเป็นสมาชิกทางทหารของเนโท
พัดชา

พัดชา เป็นนามปากกาของนักเขียนนวนิยายหญิงชาวไทยที่ไม่เปิดเผยตัวตน ท่านมีผลงานแนวรักโรแมนติกมากกว่า 100 เรื่อง ตีพิมพ์ในนามปากกา พัดชา พลอยน้ำผึ้ง และแพรไหมทอง 
นิยายของพัดชาสร้างเป็นละครโทรทัศน์หลายเรื่อง และยังประสบความสำเร็จจนมีการนำกลับมาสร้างใหม่หลายครั้ง ได้แก่ รอยมาร สามี เขาวานให้หนูเป็นสายลับ สองนรี เล่ห์รตี กรงเกียรติยศ เขยลิเก เป็นต้น
ปัจจุบัน พัดชา มีผลงานตีพิมพ์ต่อเนื่องกับ สำนักพิมพ์ศิลปาบรรณาคาร
ผลงาน.
นามปากกา พัดชา.
<templatestyles src="Col-begin/styles.css"/>